cyanic-selkie/wikianc huggingface dataset:
Bréck vu Miersch
Vum Rond-point (N7, rue Lohr, Fielser Strooss) zu Bierschbech aus geet d'Bréck liicht biergop an dréit an engem liichte Bou nordwestlech a Richtung Miersch. Se féiert iwwer d'Uelzecht, d'Eisebunnsstreck Lëtzebuerg-Ëlwen an dann an enger liichter Descente laanscht den Depot vun der Bauverwaltung am Weste bis op Miersch op d'Kräizung mat der rue Grande-Duchesse Charlotte an der rue de la Gare.
D'Bréck mat der interner Nummer O.A. 202 vu Ponts et Chaussées huet eng Längt vun ongeféier 285 Meter.
Déi al Bréck, aus virgespaantem Bëtong, déi 1956 gebaut gouf, ass wéinst hirem schlechten Zoustand ë. a. vum Eisebëtong an de Cornichen an an de Mauere vun der Bréck an awer och am Kader vun engem neien Amenagement vun de Stroossen tëscht 2014 an 2016 ersat ginn.
Déi nei Bréck
D'Aarbechte fir déi nei Bréck hunn den 1. September 2014 ugefaangen. Vu Mee bis August 2015 goufen déi uneneegeschweesst stolen Dunne Stéck fir Stéck op déi nei bëtongs Piliere gedréckt. Am September goufen déi zwéi markant rout Pilieren opgeriicht an an de Méint dono goufen d'stole Seeler tëscht de Pilonen an der Bréck festgemaach a gespaant. Den 18. Juni 2016 konnt s'a Betrib geholl ginn. Kuerz drop hunn d'Ofrappaarbechten un der aler Bréck ugefaangen; si waren am September 2016 ofgeschloss.
Déi nei Bréck gouf am Kader un enger ganzer Rëtsch Baumoossname ronderëm Bierschbech a Miersch konzipéiert, woubäi, och:
Blesle
Blesle ass eng franséisch Gemeng am Departement Haute-Loire, an der Regioun Auvergne-Rhône-Alpes.
Haaptsäit/Op engem/Oktober
All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount Oktober.
September < < < Oktober > > > November
Sussuman
Sussuman (op Russesch: Сусуман) ass eng Stad am Oblast Magadan am Fären Osten a Russland. Si läit um Uwänner vum Bereljoch, engem Niewefloss vum Amur, eng 384 km nordwestlech vu Magadan.
Et ass de Verwaltungszentrum vum Distrikt Sussuman. Si huet Awunner (Stand ) an eng Fläch vun 28 km².
Sussuman gouf am Joer 1936 vun de Gulag-Gefaangen als Uertschaft gegrënnt. 1964 krut se d'Stadrechter.
Gouraincourt
Gouraincourt ass eng franséisch Gemeng an der Meuse an der Regioun Grand Est.
Diéval
Diéval ass eng franséisch Gemeng am Departement Pas-de-Calais an der Regioun Hauts-de-France.
Gare Assesse
D'Gare Assesse ass eng Gare vun der SNCB zu Assesse, op der Eisebunnsstreck Sterpenech-Namouer, um p.k. 79.9 tëscht der Gare vu Florée an där vu Courrière.
Duerch Gare lafen dräi Gleiser a se huet dräi Quaien.
Jan Hendriks
Mat Jan Hendriks kënne follgend Persoune gemengt sinn:
CR331A
Den CR331A ass e Chemin repris am Kanton Wolz a geet vun der N25 an nërdlecher Richtung duerch Mäerkels bis op den CR331.
Den CR331A ass ronn 4,1 km laang.
Tarmac
Tarmac, (Ofkierzung aus dem Englesche fir tarmacadam, oder tar-penetration macadam) ass eng Zort Stroossebelag deen aus Godrong e rengem Steesplitter besteet. Tarmac bezitt sech op e Patent dat den Englänner Edgar Purnell Hooley 1901 registréiere gelooss huet.
Fir en Tarmac opzedroen, muss den Ënnerbau vun enger Strooss oder Wee, gläichméisseg, am beschte mat engem Gréider ofgezu ginn. Op den Ënnerbau kënnt dann eng sougenannt Botzcouche aus rengem Splitter (meeschtens 10/25) déi gewalzt gëtt. Op déi Couche gëtt da waarme Godrong geprëtzt. Fréier gouf dat op der Hand mat Strenze gemaach, duerno goufen d'Godrongs-Camionen dofir entwéckelt déi déi waarm a pecheg Mass séier groussflächeg verdeele kënnen. Op déi Godrongsschicht gëtt da Splitter gläichméisseg verdeelt, an ugewalzt. Déi Prozedur gëtt dann nach eng Kéier widerholl.
Den Tarmac war vum Ufank vum 20. Joerhonnert bis an 1950er Joren déi meescht gebraucht Befestegung fir Stroossen. Duerno koum anert Material wéi Bitumen, arméierte Bëtong, an Asphaltbëtong, besonnesch op vill befuerene Stroossen, an den Asaz.
Fritz Rasqué
De Fréderic "Fritz" Rasqué, gebuer de 24. Februar 1906 zu Rued (Ell), a gestuerwen den 28. September 1977 an der Stad Lëtzebuerg, war e lëtzebuergesche Geeschtlechen, Professer an Auteur.
Tarmac
Op Stroossen déi net vill befuer ginn, ass den Tarmac e relatiivt präiswäert Material. En huet allerdéngs den Nodeel datt e bei héijen Temperature mëll gëtt, an de Godrong no uewen duerchdréckt, wa vill Trafic deen Ament ass. Da gëtt de Belag pecheg a praktesch onbefuerbar, a muss sou séier wéi méiglech nees frësch mat Splitter ofgedeckt ginn.
Fritz Rasqué
No sengem Secondaire, huet de Fritz Rasqué, ier en an de Seminaire goung, nach e Studium op de Cours supérieurs gemaach, wou en an der Klass vum Tony Bourg, Marcel Engel an Evy Friedrich war.
Hie gouf 1932 zum Geeschtleche geweit, a war vun 1939 un, Professer an der Escher Industrieschoul. Well e sech als Professer net ëmmer mat Aussoe géint de Besatzer zeréckgehalen huet, war en den 23. Januar 1941 verhaft ginn an zu engem Joer Prisong verurteelt ginn. Wéi hien am Januar 1942 aus dem Prisong koum, ass hien op eng Invitatioun vum Buerschter Paschtouer hin, dohin an den Exil gaangen.
Nom Krich gouf hien du Professer an der Industrieschoul um Lampertsbierg, a Paschtouer an der Kathedral.
C/2007 N3 (Lulin)
De Koméit C/2007 N3 (Lulin), och verkierzt Koméit Lulin genannt, ass en Himmelskierper deen den 11. Juli 2007 op dräi Fotoe vum Lin Chi-Sheng a vum Ye Quanzhi um Lulin-Observatoire entdeckt gouf. De Koméit gëtt zu den net-periodesche Koméite gezielt. D'Entdeckung gouf de 17. Juli 2007 vum J. Young um Table-Mountain-Observatoire bestätegt.
Bemierkenswäert um Lulin ass, datt hien duerch agespaarten Dicyan an zweeatomege Kuelestoff gréng liicht.
De Koméit ass de 24. Februar 2009 mat enger Distanz vun 0,41 AE (≈ 61 Millioune km) laanscht d'Äerd geflunn. Zu deem Zäitpunkt stoung hien am Stärebild Leo, dat géint Hallefnuecht säin héchste Stand hat. De Koméit krut eng maximal visuell Magnitude vu ronn 4m, wat bedeit, datt en nëmmen a ländleche Regioune mat wéineg Liichtverschmotzung mat bloussem A z'erkenne war.
De Schwäif war an zwee gedeelt an nieft dem Haaptschwäif war e Géigeschwäif (Typ-III-Schwäif) ze gesinn, deen an déi aner Richtung gewisen huet.
Eurovision Song Contest 2004
Den '''49. Eurovision Song Contest''' war den 12. a 15. Mee 2004 an der Tierkei. Organiséiert gouf d'Eurovisioun dat Joer am Abdi İpekçi Arena zu Istanbul. Presentateure waren d'Meltem Cumbul an de Korhan Abay.
Nei derbäikomm sinn Albanien, Andorra, Serbien a Montenegro a Wäissrussland. Monaco, dat 1979 fir d'lescht dobäi war, huet dëst Joer och fir d'éischt nees matgemaach. Lëtzebuerg huet scho wéi déi 10 Joer virdru fräiwëlleg drop verzicht fir matzemaachen. Och Italien, Ungarn, an d'Slowakei hu fräiwëlleg net matgemaach. Am Ganzen hu 36 Länner matgemaach. Dat war déi bis dohi gréissten Zuel u Länner déi matgemaach hunn.
Opgrond vun der grousser Zuel u Länner déi wollte matmaachen ass eng Qualifikatiounsronn (Halleffinall) agefouert ginn. 22 Länner sinn den 12. Mee géinteneen ugetratt. Déi zéng bescht hu sech fir d'Finall de 15. Mee qualifizéiert. Do si se dann op déi 14 Länner getraff déi sech am Joer virdru scho fir d'Finall qualifizéiert haten.
D'Reegel fir d'Ofstëmmung ass d'selwecht bliwwe wéi déi Jore virdrun. Dëst war dat éischt Joer wou den Televoting duerch d'Spectateure vun alle Länner benotzt ginn ass fir ofzestëmmen. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Istanbul matgedeelt ginn. D'Länner hunn alleguer, souwuel an der Halleffinall, wéi och an der Finall däerfen ofstëmmen. Allerdéngs ass d'Halleffinall a Frankräich, Polen a Russland net iwwerdroe ginn a konnten dofir och net ofstëmmen.
Gebai fir ëffentlech Verwaltungen (Belval)
D'Gebai fir ëffentlech Verwaltungen op Belval ass e 60 m héicht Gebai mat 15 Stäck, an deem op enger Fläch vun 18.000 Quadratmeter zanter Dezember 2012 d'Ëmweltverwaltung, d'Waasserwirtschaftsamt, d'national Dateschutzkommissioun an de Fonds Belval hir Büroen hunn.
Eurovision Song Contest 2004
Déi éischt Plaz krut d'Vertriederin vun der Ukrain, d'Ruslana mat 17 Punkte Virsprong virum Grupp Željko Joksimović & Ad Hoc Orchestra (Serbien a Montenegro). Déi drëtt Plaz krut de Sakis Rouvas, dee fir Griicheland ugetruede war.
Max & Bobo
Max & Bobo ass e Film vum belsche Filmregisseur Frédéric Fonteyne aus dem Joer 1998.
Ëm wat geet et am Film?
Dem Max säi Coifferssalon ass a Faillite, seng Fra huet hie verlooss. An dunn huet hien de Bobo begéint...
Eurovision Song Contest 2004
Fir d'Ukrain war et déi éischt Kéier datt et de Grand Prix gewonnen hat.
Gebai fir ëffentlech Verwaltungen (Belval)
Verdeelung
Tour de France 1914
Déi '''12. Editioun vum Tour de France''' gouf vum 28. Juni bis de 26. Juli 1914 gefuer. D'total Distanz vu 5.411 km gouf a 15 Etappe gefuer.
Gebai fir ëffentlech Verwaltungen (Belval)
D'Verwaltungsgebai steet um Belval, op der Héichuewenterrass, ëstlech nieft der Rockhal, an der Avenue du Rock'n'Roll.
Eurovision Song Contest 2004
Plazen an der Halleffinall
No der Qualifikatiounsronn sinn nëmmen d'Plazen 11 bis 22 bekannt gemaach ginn. Bei de Plazen 1 - 10 si keng Punkte bekannt gemaach ginn fir eng Beaflossung an der Finall ze vermeiden.
Gebai fir ëffentlech Verwaltungen (Belval)
D'Pläng ware vum Architektebüro Bruck & Weckerle, d'Bauaarbechten hunn am September 2009 ugefaangen. Am Ganze goufe 14.000 Kubikmeter Buedem ewechgeholl an ë. a. 7.000 m³ Bëtong an 1.150 Tonne Stol verschafft. Et goufen dofir 57.073.000 Euro investéiert.
Eurovision Song Contest 2004
Plazen an der Halleffinall
Déi Länner, déi sech net fir d'Finall qualifizéiert haten, hunn och nees 2005 misse bei der Halleffinall matmaachen.
Gebai fir ëffentlech Verwaltungen (Belval)
Den 18. Mäerz 2013 hunn d'Ministere Claude Wiseler, Marco Schank, Jean-Marie Halsdorf a Mars Di Bartolomeo d'Gebai ageweit.
Anne Mélan
D'Anne Mélan, gebuer den 8. August 1984 an der Stad Lëtzebuerg, ass eng lëtzebuergesch Graphikdesignerin a Molerin.
Blomees
D'Blomees (Cyanistes caeruleus) ass eng Vullenaart aus der Famill vun de Meesen (Paridae).
Aner Lëtzebuerger Nimm sinn: Himmelmees oder kleng Schielmees.
Anne Mélan
Si huet op der Université II de Toulouse - Le Mirail zu Toulouse eng Licence an den Arts appliqués an zu Stroossbuerg op der Université Marc-Bloch e Master an den Arts visuels gemaach.
Darmont
Darmont ass eng fréier franséisch Gemeng an der Meuse an der Regioun Grand Est.
Bréifkëscht
Eng Bréifkëscht oder Bréifboîte ass eng Zort Këscht, an där Bréiwer oder aner kleng Postsendunge versuergt ginn.
NGC 1754
Den NGC 1754 ass e Kugelstärekoup am Stärebild Mensa. De Stärekoup gouf 1836 vum John Herschel mat engem 18,7-Zoll-Teleskop entdeckt.
Bréifkëscht
Se kann als Bréifkëscht vun der Post funktionéieren d. h. fir Bréiwer opzehuelen, déi solle fortgeschéckt ginn, oder als privat Këscht d. h. fir Postsendungen z'empfänken.
Justizkräiz (Wolz)
D'Justizkräiz zu Wolz ass e Justizkräiz, dat zu Wolz an der Groussgaass, no beim Wëlzer Stadhaus, steet. Et ass 5 m héich a gouf 1502 vum Gérard V. vu Wolz a vu senger Fra, der Elisabeth vu Buerschent, opriichte gelooss. Et symboliséiert d'Justiz-, Fräiheets- a Maartrecht, dat Wolz zanter dem 13. Joerhonnert hat.
Drop ze gesinn sinn d'Wope vun de Famille vu Wolz, Buerschent, Bettstein a Bellenhausen. Am 16. Joerhonnert gouf eng Muttergottesstatu op der nordëstlecher Säit dru gesat, a géint 1750-1770, nodeem Wolz vun engem Feier 1748 zerstéiert gi war, op der südwestlecher Säit eng Statu vum Bommenzinnes, déi de Wëlzer Sculpteur Nicolas Jacques gemaach huet.
An der Zäit vun der Franséischer Revolutioun an am Zweete Weltkrich gouf d'Geriichtskräiz beschiedegt, an duerno all Kéier nees restauréiert.
Als eenzegt Original-Justizkräiz am Lëtzebuerger Land gouf et de 15. Februar 1937 als nationaalt Monument klasséiert.
Paulette Lenert
D'Paulette Lenert, gebuer den 31. Mee 1968 an der Stad Lëtzebuerg, ass eng lëtzebuergesch Verwaltungsbeamtin a Politikerin (LSAP).
Si ass zanter dem 5. Januar 2022 Vize-Premierministesch an der Regierung Bettel-Lenert-Bausch (virdrun: Regierung Bettel-Kersch-Bausch), souwéi zanter dem 4. Februar 2020 Gesondheetsministesch, Delegéiert Ministesch fir Sozialversécherung a Ministesch fir Konsumenteschutz.
Virdru war si, vum 5. Dezember 2018 un, Ministesch fir Humanitär Hëllef a fir Konsumenteschutz an der Regierung Bettel-Schneider-Braz.
Carrière
D'Paulette Lenert huet hir Première (A-Sektioun, modern, 1987) am Stater Kolléisch gemaach an dono op der Universitéit Aix-Marseille III Droit studéiert. No hirer Maîtrise, 1991, huet si 1992 a Groussbritannien e Master am europäeschen Droit zu London gemaach.
Si huet 1992 als Affekotin um Stater Barreau ugefaange mat schaffen. 1994 goung si bei de Justizministère, wou si Attachée gouf. 1997 gouf si Riichterin um Verwaltungsgeriicht, a spéider Vizepresidentin vun deem Geriicht. Vun 2010 bis 2013 war si Premier conseiller de gouvernement am Delegéierte Ministère fir Solidarekonomie. Duerno gouf si Direktesch vun der Cellule de facilitation en matière d'urbanisme et d'environnement am Staatsministère. Dat selwecht Joer ass si Éischt Regierungsconseillère am Ministère vun der Fonction publique an der Verwaltungsreform ginn, vun deem se 2014 d'Gesamtkoordinatioun iwwerholl huet.
CR332A
Den CR332A ass e kuerze Chemin repris am Kanton Klierf zu Lenzweiler. E geet vum CR322 bis op d'N18.
Paulette Lenert
Carrière
2017 gouf si zousätzlech Direktesch vum Institut national d'administration publique. De 5. Dezember 2018 gouf si als Ministesch fir Humanitär Hëllef a fir Konsumenteschutz an der Regierung Bettel-Schneider-Braz vereedegt. Nom Remaniement vum 4. Februar 2020 ass si Gesondheetsministesch, Delegéiert Ministesch fir Sozialversécherung a Ministesch fir Konsumenteschutz. No engem weidere Remaniement ass si zousätzlech Vize-Premierministesch an der ewell Bettel-Lenert-Bausch genannter Regierung.
Abbe (Moundkrater)
Den Abbe ass e klenge Moundkrater op der Südhemisphär vun der Moundrécksäit. E läit südlech vum Hess-Krater an ëstlech vum Poincaré.
Jan Hendriks (Schauspiller)
De Jan Hendriks, gebuer als Heinz Joachim Hinz de 6. Dezember 1928 zu Berlin an och do gestuerwen, warscheinlech den 13. Dezember 1991, war en däitsche Schauspiller.
Abbe (Moundkrater)
De baussenzege Kraterrand ass liicht erodéiert an e puer kleng Kratere leien op dem nordwestlechen a südwestleche Rand. Déi bannenzeg Fläch ass relativ glat, huet awer e puer kleng Krateren.
CR332A
Den CR332A ass ronn 180 m laang.
Paulette Lenert
Carrière
Zanter dem Januar 2019 ass si Vizepresidentin vun der LSAP.
Jan Hendriks (Schauspiller)
Hie krut Rollen a Filmer vu bekannte Regisseure wéi William Dieterle, Alfred Weidenmann, Julien Duvivier an Alfred Vohrer. Vun 1977 bis 1986 huet hien a 86 Episode vun der Televisiounsserie Der Alte matgespillt.
Paulette Lenert
Carrière
D'Paulette Lenert war vun 2011 bis 2013 am Verwaltungsrot vu Proactif a.s.b.l. a bis Enn 2018, vun der Initiativ Rëm Schaffen a.s.b.l.
Michel Martelly
De Michel Joseph Martelly, gebuer den 12. Februar 1961 zu Port-au-Prince, ass en haitianesche Komponist a Sänger, deen 2010/2011 bei de Presidentschaftswalen a sengem Land kandidéiert huet an déi meescht Stëmme krut.
Ier e President gouf, war en ënner dem Pseudonym Sweet Micky bekannt als Sänger vun haitianescher Dance-Musek, déi Kompa genannt gëtt.
Tale of the Mummy
Tale of the Mummy ass ee Horrorfilm vum Russell Mulcahy aus dem Joer 1998.
Ëm wat geet et am Film?
De Richard Turkel zesumme mat engem Grupp vun Archeologen entdecken an Egypten eng Mumie vun engem Prënz. Joren duerno bréngt dem Turkel seng Duechter d'Mumie mat op London.
Medicoleak
"Medicoleak" gouf 2011-2012 eng Affär zu Lëtzebuerg genannt, wou een am Ufank Onbekannte sech via een ëffentlech affichéiert Passwuert Zougang zu enger Datebank mat medezineschen Donnéeë vu Sportler verschaf hunn.
Ee Mataarbechter vum Centre Medico-Sportif hat eeben dat Passwuert a sengem Büro affichéiert, wou all Sportler oder soss eng Persoun déi dobanne war et gesi konnt. D'Passwuert war och den eenzege Schutz vun där Medico-Datebank, déi vun iwwerall am Internet aus accessibel war. All Passwuert huet och Zougang op Date vun alle Sportler erméiglecht, an net nëmmen op déi Sportler déi vum selwechten Dokter betreit gi sinn.
Déi onbekannt Persoun huet hir Decouverte fir d'éischt dem Computer Incident Response Center Luxembourg (CIRCL) matgedeelt. Nodeem keng Reaktioun koum, huet déi Persoun d'Saach och der Piratepartei matgedeelt, déi dann d'Saach un d'Press weidergeleet huet.
Reaktioun vun de Ministeren
Kuerz nodeem d'Saach publik gi war, huet de Justizminister François Biltgen beim Parquet eng Plainte géint Onbekannt wéinst Déifstall gemaach. D'Passwierder sinn och geännert ginn. Och den Zougang zu deenen Donnéeë ass zanter Mee 2012 nëmme mat enger sougenannter 'Identification forte' mat Hëllef vun engem 'Luxtrust-Certificat méiglech.
Aner Schrëtt fir d'Sécherheet z'erhéijen, wéi z. B. d'Adressen ze limitéiere vu wou aus op d'Datebank kann zougegraff ginn, oder d'Donnéeë pro Dokter ze partitionéiere, si keng ënnerholl ginn.
Och de Sportminister Romain Schneider huet d'Aktioune vun den "Hacker" verdaamt, ouni sech Froen iwwer d'Manéier ze stelle wéi déi Datebank geréiert ass.
Juristesch Suitten
Uganks Abrëll 2012 sinn am Kader vun där Affär 2 Perquisitioune gemaach ginn, eng beim Sven Clement, President vun der Piratepartei, an déi aner bei enger Persoun vum CIRCL.
De Sven Clement gouf den 18. Mäerz 2013 wéinst der Medicoleak-Affär ugeklot. Hien huet a senger Depositioun virop de Vol kontestéiert, awer den Accès zu Donnéeën zouginn. Him wier et drëms gaangen, eng Faille opzedecken. De 16. Oktober 2014 gouf hien um Stater Geriicht zu enger Geldstrof vu 500 Euro verurteelt.
Yves Dessouroux
Den Yves Dessouroux, gebuer den 1. Mäerz 1979, ass e fréiere lëtzebuergeschen Äishockeyspiller op der Stiermer-Positioun. ,
Den Yves Dessouroux huet seng Profiscarrière 1999 ugefaangen. Hien huet a senger Carrière ënner anerem fir Tornado Luxembourg, a vun 1999 bis 2011 fir d'Lëtzebuergesch Äishockeynationalekipp gespillt.
Rankbierg
Als Rankbierger bezeechent ee grouss Moundkratere mat engem Duerchmiesser tëscht 60 km a ronn 150 km. De Kraterrand vu sou Bierger entsteet beim Meteoritenaschlag als Ausworf vu staark kompriméiertem Material. D'Gestengs vu Rankbierger gëtt als Lunarit bezeechent.
Rankfërmeg Strukturen duerch Asteroiden-Aschléi
Wann e Meteorit - bei gréissere Kierper Asteroid genannt - aus dem Weltraum erofstierzt, huet hien eng Vitess vu 10 bis 70 Kilometer pro Sekonn (30- bis 200-fach ierdesch Schallvitess). Beim Opprall dréngt n an e puer Millisekonne bis zu 100 Meter an d'Gestengs eran. An dësem kuerze Moment gëtt déi ganz kinetesch Energie vum Meteorit a Wäermt ëmgewandelt an de Kierper explodéiert. D'Material ronderëm gëtt kegelfërmeg ewechgesprengt; um Rand vum geformte Becken entsteet en Deel dovun als Rampli.
Wann e groussen Objet oder en Objet mat ganz grousser Vitess aschléit, fiedert d'Uewerfläch zeréck a formt en Zentralbierg. Beim Fall vun enger Kugel an d'Waasser geschitt bal dat selwecht: eng Drëps spréngt an der Mëtt héich. D'Schréi vun de bannenzegen Häng vum Rampli läit bei 20-30°, déi baussenzeg ass 2-3-mol méi flaach. Béides hänkt vum Asteroidematerial a vum Moundbuedem of, souwéi vun der Vitess an dem Opprallwénkel.
De riets duergestallte Moundkrater Theophilus ass eng 105 km grouss kreesfërmeg Dällt am Buedem vum Äerdmound no bei der visueller Moundmëtt an entstoung viru ronn 2 Mrd. Joer. Säi Rampli huet Héicht vu bal 7 km. Déi terrassefërmeg bannenzeg Häng maachen aus him ee vun de schéinsten Objeten um Mound. Vun där Gréisst huet den Äerdmound der e puer Dosen.
Bedeitend Rankbierger sinn:
Sanna Englund
D'Sanna Englund, gebuer den 18. Abrëll 1975 zu Heidelberg, ass eng däitsch Filmschauspillerin a Mannequin ,.
Si huet hir Carrière als Schauspillerin 1998-99 ugefaangen. D'Englund gouf mat de Rollen an den Televisiounsserien Zwei Herzen und zwölf Pfoten, Notruf Hafenkante an anerer bekannt.
Pierre Reuter
Et gëtt verschidde Persounen déi Pierre Reuter heeschen:
Moundlandung
Eng Moundlandung nennt een an der Raumfaart eng kontrolléiert Äerdmoundlandung vu Fluchkierper (Lander), déi vum Mënsch gebaut goufen.
Zanter den 1950er Jore koum et zu enger sougenannter Course an de Weltraum tëscht den USA an der Sowjetunioun. Den éischte Raumfluchkierper um Mound, dee vum Mënsch gebaut gi war, war déi sowjetesch Sond Luna 2. Si ass den 13. September 1959 geziilt um Mound opgeschloen. Den 3. Februar 1966 ass d'Luna 9 als éischte Fluchkierper korrekt um Äerdmound gelant.
No engem Kontaktofbroch ass d'Ranger 4 de 26. Abrëll 1962 op der Récksäit vum Mound ofgestierzt. D'Ranger 4 war den éischten amerikanesche Fluchkierper, deen um Mound opgeschloen ass. Déi éischt Mënsche si mat der Apollo 11-Missioun den 21. Juli 1969, um 3.56 Auer MEZ um Mound gelant. Et gouf an den dräi Joer duerno fënnef weider bemannt Moundlandunge vum Apollo-Programm.
Nach virun der Apollo 11 hat d'Sowjetunioun versicht, Moundsteng op d'Äerd ze bréngen. Dat ass hinnen eréischt den 20. September 1970 mat der Luna 16 gelongen. De geplangte sowjetesche bemannte Moundprogramm gouf net ëmgesat.
Mënschen um Äerdmound tëscht 1969 an 1972
Am Ganze sinn tëscht 1969 an 1972 12 Mënschen um Mound getrëppelt, an 12 anerer hunn d'Moundëmlafbunn erreecht, d'Flich vun Apollo 8 an Apollo 10 an de Joren 1968 a 1969 matgerechent. Dräi Astronaute sinn zweemol bei de Mound geflunn.
Gare Solférino
D'Gare Solférino ass eng SNCF-Gare an der Gemeng Solférino um P.k. 96,088 op der Streck Bordeaux-Irun.
An der Gare leien déi zwee Gleiser vun der Haaptstreck an e Rangéiergleis.
D'Eisebunnsstreck gouf 1852 gebaut, an d'Gare gouf 1857 als Station de Sabres bei Geleeënheet vun engem Besuch vum Keeser opgemaach.
Haaptsäit/Op engem/Dezember
All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount Dezember.
Klein (Familljennumm)
Zu Lëtzebuerg hunn am Joer 1880 1.269 Leit sou geheescht, 1930 waren et der 1.328 an am Joer 1980 gouf et do 1.301 Leit mat deem Numm.
Haaptsäit/Op engem/Dezember
November < < < Dezember > > > Januar
Klein (Familljennumm)
Et ass de Familljennumm vun ë. a. follgende Persounen:
Sonnenapex
De Sonnenapex ass de Fluchtpunkt vun eiser Sonnebeweegung am Verglach zur Moyenne vun den helle Stären an der Noperschaft a läit am Stärebild Hercules, südwestlech vun der Vega. Déi entgéintgesate Richtung nennt een Antapex a läit am Stärebild Columba (Dauf).
Déi éischt Bestëmmung vum Apex gouf 1783 vum Wilhelm Herschel duerchgefouert. Vun 1822 un hat och de Carl Friedrich Gauß mat ënnerscheedleche Methode de Sonnenapex berechent, d'Rechnunge selwer awer ni publizéiert. Spéider gouf déi wichtegst Method vum Auguste Bravais an dem George Biddell Airy onofhängeg zeréckentdeckt. Eréischt no 1900 gouf kloer, datt eng Haaptschwieregkeet bei der Bestëmmung vum Apex d'Sonnebeweegung op der anisotroper Vitessverdeelung vun de Stäre berouht. No den aktuelle Wäerter vum Ufank vum 21. Joerhonnert beweegt sech d'Sonn mat 19.7 km/s a Richtung vum Apex, dee bei enger galaktescher Längt vu 57° an enger galaktescher Breet vun 22° läit.
D'Apexbeweegung muss bei der Auswäertung vu Vitessmiessungen an der Mëllechstrooss beuecht ginn, fir aus der Relativvitess zu der Sonn Réckschlëss op déi tatsächlech galaktesch Beweegunge zéien ze kënnen.
An Uleenung un de Sonnenapex gëtt virun allem bei Meteorobservatiounen de Fluchtpunkt vun der Äerdbeweegung relativ zu der Sonn als Äerdapex bezeechent. Den Äerdapex wandert am Laf vun engem Joer der Sonn op der Ekliptik ëm ronn 90 Grad hannendrun. E steet also an de fréie Mueresstonne besonnesch héich um Himmel, woufir een an der zweeter Nuetshalschent dacks méi Meteore ziele ka wéi an der éischter Nuetshalschent. Vun der Äerd aus gesinn kuckt een dann an déi Richtung, an déi sech d'Äerd mat ronn 30 km/s beweegt. D'Stëbsdeelercher, déi si dobäi „sammelt“, kann een als Meteore (Stäreschnuppe) da besonnesch gutt gesinn.
Joseph Schwickert
De Jean Joseph Schwickert, gebuer de 27. Mee 1836 zu Beesslek a gestuerwen den 9. Abrëll 1902 an der Stad Lëtzebuerg, war e lëtzebuergesche Professer an Auteur.
Professer fir Latäin a Griichesch
De Joseph Schwickert huet 1853 säin Ofschloss am Athenäum an der Stad Lëtzebuerg gemaach. Hien huet Literatur an al Sproochen zu Lëtzebuerg op de Cours supérieurs an op den Universitéite vu Léiwen a Berlin studéiert. Den Exame vun der Candidature en philosophie et lettres huet hien am Oktober 1854 am Kader vun der Collation des grades mat Distinctioun gepackt. Säin Doktorat huet hien awer eréischt am Oktober 1871 gemaach, an zwar mat der gréisster Distinctioun. Seng Spezialitéite ware Latäin a Griichesch. Do virdrun huet de Schwickert eng Rei Joren als Professer zu Warschau an als "Hauslehrer" zu Vilnius geschafft, an dobäi Polnesch a Russesch geléiert. Vum November 1871 un huet hien am Athenäum enseignéiert, am Ufank provisoresch als Chargé de cours an du vum Mäerz 1872 un als Professer 3. Klass. Am September 1874 koum hien op seng Demande hin an de Progymnase vun Dikrech. Am Mee 1881 gouf hien zum Professer 2. Klass ernannt. Am Oktober 1885 gouf de Schwickert an den Athenäum deplacéiert, wou hien am Mäerz 1892 seng Nominatioun als Professer 1. Klass krut. Vun 1895 huet hie sech bis zu sengem Doud als Professeur-bibliothécaire ëm d'Bibliothéik vum Athenäum gekëmmert.
Publikatiounen
De Joseph Schwickert huet Gedichter a soss Bäitreg am Luxemburger Wort, an der Wochenzeitung Das Vaterland, Wochenblatt für Luxemburgische National-Literatur, an an der Zäitschrëft Das Luxemburger Land, Organ für vaterländische Geschichte, Kunst und Literatur, publizéiert, grad ewéi och e puer Dissertatiounen an de Programmer vum Dikrecher an dem Stater Kolléisch publizéiert. Hien huet eng Oper an en Theaterstéck aus dem Polneschen a Soen a Märercher aus dem Russeschen iwwersat.
Loison
Loison ass eng franséisch Gemeng an der Meuse an der Regioun Grand Est.
A Colônia Luxemburguesa
A Colônia Luxemburguesa ass e lëtzebuergeschen Documentaire vun der Dominique Santana aus dem Joer 2022. En hat de 5. Mäerz 2022 Première um 12. LuxFilmFest.
Ëm wat geet et am Film?
A Colônia Luxemburguesa ënnersicht d'Verbindungen tëscht der Minettsgéigend an dem brasilianesche Bundesstaat Minas Gerais.
Hannergrond
De Film ass am Zesummenhang mat wëssenschaftleche Recherchen zum Theema, an dem Asaz vun neie Medien, entstanen.
De Lëtzebuerger Filmfong huet der Filmproduktiounsgesellschaft Samsa Film am Juli 2020 e Subside an Héicht vun 250.000 Euro accordéiert, fir de Film ze produzéieren.
Garibaldi-Monument Lachalade
D'Garibaldi-Monument zu Lachalade an der Argonne erënnert un d'Kämpf op der Front déi do vum 4e régiment de marche du 1er étranger tëscht dem 26. Dezember 1914 am hallwe Januar 1915 gefouert goufen.
An deem Regiment waren Italieener engagagéiert déi als sougenannt EVDG (Engagé volontaire pour la durée de la guerre) op der Säit vu Frankräich gekämpft hunn. Dorënner ware sechs Kandskanner vum Giuseppe Garibaldi, a Bouwe vum Ricciotti Garibaldi.
Den eelste vun hinnen de Peppino Garibaldi déi Zäit am Rang vun engem Lieutenant-Colonel huet d'Unitéit kommandéiert.
Eng ronn 500 Zaldote vum Regiment sinn an der Argonne gefall, dorënner dem Peppino Garibaldi seng zwéi Bridder de Läitnant Bruno Garibaldi an den Adjudant-chef Costante Garibaldi.
CR332E
Den CR332E ass e kuerze Chemin repris am Kanton Klierf zu Lenzweiler. E geet vum CR322 bis op d'N18.
Den CR332E ass ronn 140 m laang.
Bellevue (Film 2022)
Bellevue ass e lëtzebuergesche Fiktiouns-Kuerzfilm vum Jonathan Becker aus dem Joer 2022. En hat de 7. Mäerz 2022 Première um 12. LuxFilmFest.
Ëm wat geet et am Film?
E Mann, dee sech an engem klengen Duerf verstoppt huet, gëtt ness mat der Fra konfrontéiert, wéinst där en dohi geflücht war...
Azérat
Azérat ass eng franséisch Gemeng am Departement Haute-Loire, an der Regioun Auvergne-Rhône-Alpes.
And he said yes!
And he said yes! ass e lëtzebuergesche Fiktiouns-Kuerzfilm vun der Gintare Parulyte aus dem Joer 2022. En hat de 7. Mäerz 2022 Première um 12. LuxFilmFest.
Gare Courrière
D'Gare Courrière ass eng Gare vun der SNCB zu Courrière, op der Eisebunnsstreck Sterpenech-Namouer, um p.k. 76.8 tëscht der Naninne an där vun Assesse.
And he said yes!
Ëm wat geet et am Film?
D'Greta an den Thanos sinn eng frësch verléift Koppel. Si wëllen Neel mat Käpp maachen an hunn e Rendez-vous mam Rupert, engem Wedding Planner...
Memorial Butte de Stonne
De Memorial op der Butte de Stonne ass e Memorial ëstlech vun der Uertschaft Stonne als Erënnerung un d'Evenementer aus dem Zweete Weltkrich déi sech do an der Géigend ofgespillt hunn. Op der héchster Plaz vun der Butte och nach Pain de sucre genannt, steet e Kräiz, an um Fouss vun der Kopp steet en Tanks deen zu Éiere vun all de Mannschaften déi an Tanksen hiert Liewe verluer hunn, a fir déi, déi haut a Panzerregimenter déngen, dohi gesat gouf.
Fluchtpunkt
Op engem perspektivesche Bild oder Zeechnung schneide sech all d'Linnen, déi am Original parallel sinn, an engem kollektive Fluchtpunkt.
Bei der perspektivescher Ofbildung gi raimlech Objeten op eng Fläch, d'Bildfläch, projezéiert. Dat ass zum Beispill bei der fotografesche Biller de Fall.
Och déi vertikal Hauskante si parallel Linnen. Allerdéngs läit hire Fluchtpunkt wäit aus dem Bild eraus.
All parallel Fläche schneide sech an enger vereenter Fluchtlinn. Fir déi horizontal Fläche vum Bild [1], wéi zum Beispill d'Stroossefläch an d'Trennlinne vun de Stäck op den Haiser, ass dat den Horizont. D'Fluchtpunkte vun alle Parallele op sou enger Fläch leien op där Fluchtlinn.
Virun allem bei Gebaier gëtt et vertikal Linnen an dräi Richtungen: Héicht, Breet, Déift. D'Bléckrichtung (Fotorichtung vun der Kamera, Perspektiv) fir eng Foto kann dobäi sou sinn, datt een, zwéin oder dräi Fluchtpunkten entstinn. Dat gëtt als Fluchtpunktperspektiv bezeechent.
D'Perspektiv vun engem Bild féiert de Bléck vum Observateur op de Fluchtpunkt. D'Wal vun der Lag an der Zuel vu Fluchtpunkte vun engem Bild sinn dofir eng fondamental Aufgab vum Bildopbau. Fluchtpunkte schafen Dynamik a Raumdéift. Si setzen Akzenter a bréngen Objeten an de Bléckpunkt vum Observateur.
Geometresch Konstruktioun
Wann d'Bildfläch parallel zu enger Objetfläch ass, wéi bei Gebaifronten, dann huet déi Fläch (geneesou wéi all dozou parallel Flächen) hir Fluchtpunkten am Onendlechen. Besonnesch ginn all parallel Linnen, déi op enger paralleler Fläch zu der Bildfläch leien, weiderhi parallel ofgebilt.
Departement Rhône
De Rhône (69D)  ass e franséischt Departement an der Regioun Auvergne-Rhône-Alpes. Et krut säin Numm vum Floss Rhône.
NGC 672
Den NGC 672 ass eng Balkespiralgalaxis vum Typ SBc a läit am Stärebild Triangulum. D'Galaxis huet eng Wénkelgréisst vu 7,2' × 2,6' an eng visuell Magnitude vun 10,7 mag. D'Galaxis gouf de 26. Oktober 1786 vum Wilhelm Herschel entdeckt.
Departement Rhône
Geschicht
De Rhône ass duerno nach e puermol gewuess duerch Aglidderung vu Gemengen aus aneren Departementer. Substantiell méi kleng ginn ass et dunn den 1. Januar 2015, wéi déi 59 Gemenge vun der Communauté urbaine de Lyon ausgegliddert goufe fir d'Métropol Lyon ze forméieren. Fir onnéideg Käschten ze vermeiden ass de Sëtz vun der Prefecture momentan ëmmer nach zu Lyon.
Geographie
Vun de Landstreecher am Osten a Süde vun der Metropol Lyon ofgesinn ass de Rhône am Allgemengen en Departement mat mëttelgrousse Bierger.
De Floss Saône leeft vun Norden no Süden duerch d'Departement, a leeft duerno um Gebitt vun der Metropol Lyon an de Rhône, deen da selwer nees an d'Departement erakënnt a gläichfalls 5 km a südlecher Richtung derduerchleeft.
Liège-Bastogne-Liège 2018
Liège-Bastogne-Liège 2018 war déi 104. Editioun vun dëser Vëloscourse fir Hären, op der Strooss. Si gouf den 22. Abrëll 2018 gefuer an ass eng Kompetitioun vun der UCI World Tour 2018 an der Kategorie 1.UWT.
Michel Fallize
De Philippe Michel Fallize, gebuer de 24. Februar 1855 zu Harel a gestuerwen den 28. Abrëll 1920 zu Chicago (Illinois) am St. Mary of Nazareth Hospital, war e lëtzebuergesche Geeschtlechen a Missionnaire. ,
Departement Rhône
Geographie
D'Ofsplécke vun der Metropol Lyon huet dem Departement ronn 16% vu sengem Territoire awer iwwer 75% vu sengen Awunner geholl. Déi Gréisst Stad ass elo Villefranche-sur-Saône mat 36.241 Awunner (Stand 2012).
Liège-Bastogne-Liège 2018
Den Depart war zu Léck an d'Arrivée war no 258,5 km zu Ans.
Michel Fallize
No sengem Secondaire am Stater Atheneum ass hien 1874 an Amerika gaangen, wou hien zu Notre Dame am Indiana an d'Kongregatioun vum hellege Kräiz (Congrégation de Sainte-Croix) agetrueden ass. Den 31. Dezember 1878 ass hien zum Priister geweit ginn. 1889 ass de Pater Fallize Generalvikar vun der Diözees Dacca (Dhaka, haut Bangladesch) ginn, eng Funktioun, déi hien 21 Joer laang assuréiert huet. 1910 ass hien aus Gesondheetsgrënn zeréck op Notre Dame gaangen.
Hie war de Brudder vum Jean-Baptiste Fallize.
Liège-Bastogne-Liège 2018
D'Course gouf vum Lëtzebuerger Bob Jungels dee fir d'Ekipp Quick-Step Floors fiert, gewonnen.
Departement Rhône
Ekonomie
Donieft spillt nach de Wäibau eng wichteg Roll, wou virun allem de Landstreech vum Beaujolais am Norde vum Departement ervirstécht.
Soss léisst sech nach d'Bëschwirtschaft ernimmen. Richteg Landwirtschaft ass schwéier wéinst dem Biergrelief vum Departement.
CR332B
Den CR332B ass e Chemin repris am Kanton Klierf a geet vun Eeselbuer bis op Wäicherdang.
Den CR332B ass ronn 4,0 km laang.
Une liaison pornographique
Une liaison pornographique ass e Film vum belsche Filmregisseur Frédéric Fonteyne aus dem Joer 1999.
Filmfestivallen a Filmpräisser
De Film gouf op enger Rei Filmfestivalle gewisen, dorënner um renomméierte Filmfestival vu Venedeg, wou d'Nathalie Baye als bescht Schauspillerin ausgezeechent gouf.
Um Filmfestival vun der nordnorwegescher Stad Tromsø krut de Film am Joer 2000 de Publikumspräis.
Blanchard (Moundkrater)
De Blanchard ass en Aschlagkrater op der äerdofgedréiter Säit vum Äerdmound, knapps hanner dem südwestleche Rand. Hie läit tëscht dem Krater Pilâtre am Südosten an dem Krater Arrhenius an nord-nordwestlecher Richtung. Weider no Süden erstreckt sech den erodéierten Terrain nërdlech vun der flaacher Rankfläch vum Krater Hausen.
IS
D'Ofkierzung IS steet fir:
Blanchard (Moundkrater)
De Kraterrand vum Blanchard ass ofgerënnt an erodéiert an huet an nordëstlecher Richtung eng liicht Verlängerung. An der nordwestlecher Kraterwand ass eng Bresch, déi vum de Satellittekrater Blanchard P verursaacht gouf. Am Rescht vum Kraterrand, haaptsächlech am südëstleche Beräich, sinn en ettlech Grief déi vun Aschléi hierkommen. Déi béid Kratere si sou gutt wéi matenee verschmollt a se deele sech e kollektive Kraterbuedem, deen net ganz flaach ass, awer och keen Zentralbierg oder aner opfälleg Kennzeechen huet.
De Krater gouf am Joer 1991 vun der I.A.U. nom franséische Ballonfuerer Jean-Pierre Blanchard (1753–1809) genannt.
Rudolf Nussgruber
De Rudolf Nussgruber gebuer als Rudolf Hans Raimund Nussgruber, de 7. Abrëll 1918 zu Wien a gestuerwen de 26. Juli 2001 zu Wien war en éisträichesche Filmregisseur.
De Rudolf Nussgruber war mat der Schauspillerin Anita Gutwell bestuet.
Clark Gable
De Clark Gable, gebuer den 1. Februar 1901 zu Cadiz am Ohio a gestuerwen de 16. November 1960 zu Los Angeles, war en US-amerikanesche Filmschauspiller.
Hien huet seng Carrière beim Theater ugefaangen a war tëscht 1924 an 1926 Statist a verschiddenen Stommfilmer. No an no huet hien et bis 1931 an Niewerolle bei der MGM gepackt. Just ee Joer drop hat hie säin Duerbroch an enger Haaptroll a an huet wärend enger 30 Joer a méi wéi 60 Hollywood-Filmer d'Haaptroll gespillt.
Zu senge bekanntste Rollen zielen déi vum Rhett Butler am Südstaaten-Drama Gone with the Wind (1939), fir déi e seng drëtt Nominéierung fir en Oscar krut. Eng aner Oscar-Nominéierung fir déi bescht Haaptroll krut hie fir seng Interpretatioun a Mutiny on the Bounty (1935), a fir It Happened One Night (1934) hat hien dee Präis kritt.Och mat anere Filmer hat hie souwuel beim Publikum wéi bei de Kritiker Erfolleg, z. B. fir Red Dust (1932), Manhattan Melodrama (1934), San Francisco (1936), Saratoga (1937) Boom Town (1940), The Hucksters (1947) Homecoming (1948) an The Misfits (1961), sengem leschte Film.
De Clark Gable huet mat ville vun de populäerste Schauspillerinnen zesummegespillt: der Joan Crawford an net manner wéi aacht Filmer, siwemol mat der Myrna Loy, sechsmol mat der Jean Harlow, véier Kéiere mat der Lana Turner a jee dräimol mat der Norma Shearer an der Ava Gardner. Säi leschte Film The Misfits (1961) huet hie mat der Marilyn Monroe zesummebruecht, där et och hire leschte Film war.
Wéinst senger Popularitéit hat hien de Spëtznumm "The King of Hollywood" oder einfach "The King".
Dracula père et fils
Dracula père et fils ass eng franséisch Parodie op d'Vampirfilmer vum Édouard Molinaro aus dem Joer 1976 nom Roman Paris Vampire vum Claude Klotz.
Ëm wat geet et am Film?
Den Dracula a säi Jong mussen aus hirem Land flüchten. Ënnerwee gi si awer getrennt. De Papp lant an England a gëtt e grousse Star an Horrorfilmer. De Jong lant a Frankräich an huet als agewanderten Aarbechter vill Problemer...
Caroline sur le toit
Caroline sur le toit ass e lëtzebuergesche Fiktiouns-Kuerzfilm vum Alejandro Bordier aus dem Joer 2022. En hat de 7. Mäerz 2022 Première um 12. LuxFilmFest.
Ëm wat geet et am Film?
Eng Fra, déi drënner leit, dass se net genuch beuecht gëtt, decidéiert um Nationalfeierdag, op sech opmierksam ze maachen...
Hannergrond
De Film gouf zu Welleschten gedréint.
Muzeray
Muzeray ass eng franséisch Gemeng an der Meuse an der Regioun Grand Est.
CR332C
Den CR332C ass e Chemin repris am Kanton Klierf a geet vun Eeselbuer a Richtung Benediktinerabtei Klierf wou en Uschloss un e Vicinalwee huet.
Den CR332C ass ronn 1,0 km laang.
Hugo von Hofmannsthal
Den Hugo Laurenz August Hofmann von Hofmannsthal, gebuer den 1. Februar 1874 zu Wien a gestuerwen de 15. Juli 1929 zu Rodaun bei Wien, war en éisträichesche Schrëftsteller an Auteur vu Romaner, Libretti, Gedichter, Theaterstécker and Essayen.
Zesumme mam Peter Altenberg an dem Arthur Schnitzler war hie Member vun der literarescher Avant garde-Grupp Junges Wien.
1911 huet hien dat englescht Stéck Everyman aus dem 15. Joerhonnert als Jedermann adaptéiert, an de Jean Sibelius huet dozou d'Musek geschriwwen.
Den Hoffmannsthal huet 1920 mam Max Reinhardt d'Salzburger Festspiele an d'Liewe geruff.
Seng Theaterstécker aus der leschter Period vu sengem Liewen hu sech ëm reliéis Theeme gedréint. Hien hat och nach d'Dréibuch vun der Verfilmung vum Rosenkavalier (1925, Regie: Robert Wiene) geschriwwen.
Gilbert Baker
De Gilbert Baker, gebuer den 2. Juni 1951 zu Chanute, Kansas (USA) a gestuerwen den 30. Mäerz 2017 zu New York City war en US-amerikanesche Kënschtler an Aktivist vun der LGBT-Beweegung. Hien huet 1978 de Reeboufändel als weltwäite Symbol vun där Beweegung entworf.
Säi Liewen
De Gilbert Baker war vun 1970 bis 1972 an der US-Army. Duerno huet hie sech selwer d'Schneiderhandwierk bäibruecht. Vun 1979 un huet hie bei der Paramount Flag Company zu San Francisco geschafft. Hien huet ënner anerem Entwërf gemaacht fir d'Dianne Feinstein, fir de Premierminister vu China, fir d'Staatspresidente vu Frankräich, vu Venezuela, vun de Philippinnen a fir de Kinnek vu Spuenien. Hien huet och Kreatioune fir verschidden zivilgesellschaftlech Evenementer grad ewéi fir d'Gay Pride zu San Francisco entworf.
Am Joer 1984 huet hie Fändele gemaacht fir d'Democratic National Convention. 1994 ass de Baker op New York City geplënnert. Dat selwecht Joer huet hie fir de 25. Joresdag vun de Stonewall Riots vun 1969 den deemools weltgréisste Fändel geschaf.
Fir de 25. Anniversaire vum Reeboufändel huet de Baker esou e grousse Fändel gemaach, dee vum Golf vu Mexiko bis op Key West gaangen ass. Deeler vun dësem Fändel huet de Baker duerno un 100 Stied op der Welt geschéckt.
De Baker huet dacks den Dragqueennumm "Busty Ross" benotzt. Dësen Numm bezitt sech op dem Baker seng Kreatioun vum Reeboufändel a mécht eng Verbindung zu der Betsy Ross, déi den éischte Fändel vun de Vereenegte Staate vun Amerika gebitzt soll hunn.
El Conde Drácula
El Conde Drácula (Däitschen Titel:Nachts, wenn Dracula erwacht) ass e spuenesch-däitsch-italieenesche Vampirfilm vum Jess Franco aus dem Joer 1970.
Ëm wat geet et am Film?
De Londoner Affekot Jonathan Harker reest bei de Grof Dracula wéinst engem Kaf vun Immobilien. Den Harker gesäit geschwënn datt de Grof hien a sengem Schlass gefaangen hält. Enges Nuets iwwerfalen dräi Vampirfraen de Jonathan...
Foussball-Weltmeeschterschaft 2010
D'Foussball-Weltmeeschterschaft 2010 ass déi 19. Editioun vun der FIFA Foussball-Weltmeeschterschaft. D'Endronn gëtt vum 11. Juni bis zum 11. Juli a Südafrika, an domat och als éischt op afrikaneschem Terrain ausgedroen.
= Stadien =
Finall
De Gewënner vun der Finall gëtt Foussball-Weltmeeschter 2010.
= Tabellen =
Grupp H
= Spiller mat de meeschte Goler =
Statistik
''Stand: 11. Juli 2010''
Agnat
Agnat ass eng franséisch Gemeng am Departement Haute-Loire, an der Regioun Auvergne-Rhône-Alpes.
Robert Kanigher
De Robert Kanigher, gebuer den 18. Juni 1915 a gestuerwen de 7. Mee 2002, war en US-amerikanesche Schrëftsteller an Editeur, deen ënner anerem mat um Erschafe vum DC-Personnage Wonder Woman bedeelegt war. Donieft huet hien och de Barry Allen ("Flash") erschaf. Dobäi huet hie mam Zeechner Carmine Infantino zesummegeschafft.
Échec au porteur
Échec au porteur ass e franséische Film vum Gilles Grangier aus dem Joer 1958 no engem Roman vum Noël Calef.
Annie Girardot
D'Annie Suzanne Girardot, gebuer de 25. Oktober 1931 zu Paräis, a gestuerwen och do den 28. Februar 2011, war eng franséisch Schauspillerin.
Hiert Liewen
D'Annie Girardot huet 1954 am Theater ugefaangen an hat hire Filmdebüt 1956 an Treize à table. Am Ganzen huet si a bal 150 Film- an Tëleesproduktioune matgespillt, dacks an tragesche Rollen, méi seelen och a Comédieën. Hir éischt grouss Roll hat se 1960 am Luchino Visconti seng Rocco e i suoi fratelli (mam Alain Delon); duerno koumen ë. a. 1967 Vivre pour vivre (mam Yves Montand), 1968 Dillinger est mort (mam Philippe Noiret), 1969 Un homme qui me plaît (mam Jean-Paul Belmondo), 1972 Les feux de la chandeleur (mam Claude Jade), 1974 La giffle (mam Isabelle Adjani) an 1995 Les misérables (mam Jean-Paul Belmondo).
2001 und 2005 war se an zwéi Filmer vum éisträichesche Regisseur Michael Haneke ze gesinn: an La pianiste wou se nieft der Isabelle Huppert an dem Benoît Magimel gespllt huet; a Caché, wou d'Juliette Binoche an den Daniel Auteuil hir Filmpartner waren.
D'Annie Girardot war vun 1962 bis 1988 mam Schauspiller Renato Salvatori bestuet, mat deem se zesummen eng Duechter, d'Giulia Salvatori hat.
1989 huet se hir Memoirë mam Titel Vivre d'aimer publizéiert.
2006 gouf bekannt, datt se zanter 2003 un der Alzheimer-Kränkt leide géif. Si ass 2011 doru gestuerwen.
Mikrometer (Optik)
De Mikrometer (Optik) ass eng Stréchplack, déi an d'Bildfläch vum Teleskop- oder vum Mikroskopobjektiv agesat gëtt. Mikrometer erméiglechen eng genee Wénkel- resp. Streckemiessung a gi virun allem an der Astrometrie an an der Mikroskopie gebraucht. Fir astronomesch Instrumenter gouf et schonn ëm 1700 einfach Ausféierungen, fir Mikroskopen eréischt am 19. Joerhonnert.
De Krees- oder Rankmikrometer ass eng z. B. bei Duebelstäre gebraucht Spezialform vum Mikrometer, fir d'Moosse vu klenge Wénkeldifferenzen, an dee wéinst sengem einfache Prinzip universell asetzbar ass.
Okularmikrometer hunn dogéint e beweeglecht Fuedemnetz fir d'Moosse vu klenge Wénkelen am Gesiichtsfeld vum Miessteleskop. Beim Registréiermikrometer ass och nach e feste Fuedem dran. Mat dem beweegleche Fuedem fiert den Observateur engem Stär kontinuéierlech no. Elektresch Kontakter léise wärenddeem eng genee Zäitregistréierung aus, wat d'Reaktiounszäit bei Stärenduerchgäng – déi sougenannt Perséinlech Equatioun – däitlech verklengert.
An der Mikroskopie ginn Objetmikrometeren agesat fir d'Dimensioune vun Objeten ze bestëmmen.
La maschera del demonio
La maschera del demonio ass en italieeneschen Horrorfilm vum Mario Bava aus dem Joer 1960 no enger Kuerzgeschicht vum Nikolai Gogol.
Ëm wat geet et am Film?
D'Asa an hire Frënd gi wéinst Hexerei vun engem Geriicht zum Doud vererteelt. 200 Joer méi spéit steet d'Asa erëm aus hirem Graf op…
Assassination Classroom
Assasination Classroom (jap. 暗殺教室, Ansatsu Kyōshitsu) ass eng Manga-Serie vum Yusei Matsu, déi tëschent Juli 2012 a Mäerz 2016 a Japan erauskoum. D'Serie ass tëschent 2015 an 2016 och als Anime-Televisiounsserie produzéiert ginn a koum och als Anime-Kuerzfilm eraus. Assasination Classroom ass dem Genre Action a Kaméidi anzeuerdnen.
Handlung
D'Manga-Serie handelt vum Oktopus-änleche Meeschter Koro-Sensei, dee sech mat Mach 20 beweege kann, a senge Schüler, déi d'Aufgab hunn, hien ëmzebréngen an domat d'Vernichtung vun der Äerd ze verhënneren.
De Koro-Sensei huet schonn am Ufank vun der Serie ëm déi 70 % vum Mound zerstéiert, a plangt och d'Äerd komplett ze vernichten. Ier en dee Plang ëmsetzt wëll hie fir d'éischt fir ee Joer de Schoulmeeschter vun der Klass 3-E vun der Kunugigaoka-Mëttelschoul sinn. An déi Klass kommen déi schlechtst Schüler vun der Schoul a se gi vun allen anere Kanner gemidden. Doriwwer eraus ass hire Klasseraum an engem separate Gebai op engem Bierg.
D'Schüler vun der 3-E däerfen zanter dem Ufank vun hirem neie Schouljoer all Methode benotze fir hiren neie Meeschter ëmzebréngen, dobäi kréie se Hëllef vun enger geheimer Organisatioun vun der Regierung. Si kruten dofir Waffe mat Munitioun, déi nëmmen de Kuro-Sensei blesséiere kënnen, awer net d'Mënschen. Fir d'Ëmbrénge vun hirem Schoulmeeschter kréien d'Schüler 10 Milliarde Yen.
De Koro-Sensei ass am Manga de perfekte Meeschter deen all Stäerkte vu senge Schüler erausbréngt, a wouduerch seng Schüler a ville Liewensberäicher méi erfollegräich ginn. D'Schüler verbesseren hir Notten, ma och hir Killer-Kenntnesser. Eng zentral Roll am Manga spillt den Nagisa Shiota, deen am Laf vun der Geschicht all d'Schwächte vum Kuro-Sensei notéiert.